
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Izhodišča za udeležbo delegacije Republike Slovenije na letnem zasedanju Skupine Svetovne banke in Mednarodnega denarnega sklada – predlog za obravnavo

	1. Predlog sklepov vlade:

	Na podlagi prvega odstavka 2. in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na .... seji dne .... sprejela naslednji

S K L E P :

1. Vlada Republike Slovenije je sprejela izhodišča za udeležbo delegacije Republike Slovenije na letnem zasedanju Skupine Svetovne banke in Mednarodnega denarnega sklada, ki bo potekalo od 12. do 18. oktobra 2026 v Bangkoku, Tajska. 
2. Vlada Republike Slovenije je za udeležbo na letnem zasedanju Skupine Svetovne banke in Mednarodnega denarnega sklada imenovala delegacijo v naslednji sestavi: 
· mag. Andrej Šircelj, minister za finance, guverner Republike Slovenije v Skupini Svetovne banke, vodja delegacije, ki ga spremljata:
· mag. Marjan Divjak, generalni direktor Direktorata za zakladništvo na Ministrstvu za finance, član delegacije;
· Urška Grmek, vodja Kabineta ministra za finance, članica delegacije;

· Peter Papež, državni sekretar na Ministrstvu za finance, namestnik guvernerja Republike Slovenije v Skupini Svetovne banke, član delegacije, ki ga spremlja:
· Jana Poljak, vodja Službe za mednarodne in evropske zadeve na Ministrstvu za finance, članica delegacije.

[bookmark: _Hlk130209311]3. Vlada Republike Slovenije se je seznanila, da bo delegacijo Banke Slovenije na letnem zasedanju Skupine Svetovne banke in Mednarodnega denarnega sklada vodil dr. Primož Dolenc, guverner Banke Slovenije, v delegaciji pa bodo sodelovale tudi dr. Arjana Brezigar, direktorica Analitsko raziskovalnega centra, Sonja Primožič, direktorica oddelka Kabinet guvernerja in komuniciranje in mag. Monika Tepina, vodja odseka Odnosi z mednarodnimi institucijami, Kabinet guvernerja in komuniciranje.

[bookmark: _Hlk105046641]          mag. Janja Garvas
     GENERALNA SEKRETARKA VLADE

Sklep prejmejo:
· Ministrstvo za finance, 
· Banka Slovenije,
· Ministrstvo za zunanje in evropske zadeve,
· Generalni sekretariat Vlade Republike Slovenije,
· Služba Vlade Republike Slovenije za zakonodajo.

	2. Osebe, odgovorne za strokovno pripravo in usklajenost gradiva:

	- Jana Poljak, vodja Službe za mednarodne in evropske zadeve, Ministrstvo za finance;
- Irena Ferkulj, sekretarka v Službi za mednarodne in evropske zadeve, Ministrstvo za finance.

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	
/


	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA/NE

	b)
	usklajenost slovenskega pravnega reda s pravnim redom Evropske unije
	DA/NE

	c)
	administrativne posledice
	DA/NE

	č)
	gospodarstvo, zlasti mala in srednja podjetja ter konkurenčnost podjetij
	DA/NE

	d)
	okolje, vključno s prostorskimi in varstvenimi vidiki
	DA/NE

	e)
	socialno področje
	DA/NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	DA/NE

	7.a Predstavitev ocene finančnih posledic nad 40.000 EUR:
/



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:

Stroški udeležbe predstavnikov Ministrstva za finance zajemajo potne stroške in namestitev v hotelu. Navedeni stroški se krijejo iz sredstev, s katerimi Ministrstvo za finance razpolaga v svojem finančnem načrtu.


	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.
	DA/NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA/NE

	
mag. Andrej Šircelj
MINISTER




PRILOGI:
- Priloga 1: Predlog sklepa
- Priloga 2: Izhodišča za udeležbo delegacije Republike Slovenije na letnem zasedanju Skupine Svetovne banke in Mednarodnega denarnega sklada 


Priloga 1 
SKLEP

Na podlagi prvega odstavka 2. in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na .... seji dne .... sprejela naslednji

S K L E P :

1. Vlada Republike Slovenije je sprejela izhodišča za udeležbo delegacije Republike Slovenije na letnem zasedanju Skupine Svetovne banke in Mednarodnega denarnega sklada, ki bo potekalo od 12. do 18. oktobra 2026 v Bangkoku, Tajska. 
2. Vlada Republike Slovenije je za udeležbo na letnem zasedanju Skupine Svetovne banke in Mednarodnega denarnega sklada imenovala delegacijo v naslednji sestavi: 
· mag. Andrej Šircelj, minister za finance, guverner Republike Slovenije v Skupini Svetovne banke, vodja delegacije, ki ga spremljata:
· mag. Marjan Divjak, generalni direktor Direktorata za zakladništvo na Ministrstvu za finance, član delegacije;
· Urška Grmek, vodja Kabineta ministra za finance, članica delegacije;

· Peter Papež, državni sekretar na Ministrstvu za finance, namestnik guvernerja Republike Slovenije v Skupini Svetovne banke, član delegacije, ki ga spremlja:
· Jana Poljak, vodja Službe za mednarodne in evropske zadeve na Ministrstvu za finance, članica delegacije.

3. Vlada Republike Slovenije se je seznanila, da bo delegacijo Banke Slovenije na letnem zasedanju Skupine Svetovne banke in Mednarodnega denarnega sklada vodil dr. Primož Dolenc, guverner Banke Slovenije, v delegaciji pa bodo sodelovale tudi dr. Arjana Brezigar, direktorica Analitsko raziskovalnega centra, Sonja Primožič, direktorica oddelka Kabinet guvernerja in komuniciranje in mag. Monika Tepina, vodja odseka Odnosi z mednarodnimi institucijami, Kabinet guvernerja in komuniciranje.

          mag. Janja Garvas
     GENERALNA SEKRETARKA VLADE

Sklep prejmejo:
· Ministrstvo za finance, 
· Banka Slovenije,
· Ministrstvo za zunanje in evropske zadeve,
· Generalni sekretariat Vlade Republike Slovenije,
· Služba Vlade Republike Slovenije za zakonodajo.




Priloga 2
[bookmark: _Hlk83211789][bookmark: _Hlk83902966]
Izhodišča za udeležbo delegacije Republike Slovenije na letnem zasedanju Skupine Svetovne banke in Mednarodnega denarnega sklada

Republika Slovenija je članica Skupine Svetovne banke (v nadaljevanju: SSB) skladno z Zakonom o članstvu Republike Slovenije v Mednarodni banki za obnovo in razvoj, Mednarodni finančni korporaciji, Mednarodnem združenju za razvoj in Mednarodni agenciji za zavarovanje investicij (Uradni list RS št. 10/93) ter članica Mednarodnega denarnega sklada (v nadaljevanju: MDS) na podlagi Zakona o članstvu Republike Slovenije v Mednarodnem denarnem skladu (Uradni list RS št. 2/93, 70/98 in 29/10). 
Predstavniki Republike Slovenije se skupaj s predstavniki ostalih držav članic SSB in MDS udeležujejo rednih zasedanj teh dveh institucij, ki potekajo dvakrat letno, spomladi in jeseni. Letošnjega letnega zasedanja, ki bo potekalo od 12. do 18. oktobra 2026, se bo udeležila delegacija Republike Slovenije pod vodstvom mag. Andreja Širclja, ministra za finance in guvernerja Republike Slovenije v SSB. Zasedanja se bo udeležila tudi delegacija Banke Slovenije, pod vodstvom guvernerja Banke Slovenije (v nadaljevanju: BS), dr. Primoža Dolenca. 
DVOSTRANSKI POGOVORI
[bookmark: _Hlk114737588]V okviru letnega zasedanja SSB in MDS bodo člani delegacij Republike Slovenije in Banke Slovenije opravili več dvostranskih pogovorov s predstavniki SSB in MDS, na katerih bodo sogovornikom predstavili aktualno makroekonomsko situacijo v Republiki Sloveniji, položaj slovenskega finančnega sistema in aktualne vidike nadzora in makrobonitetnih ukrepov, orisali načrte fiskalne in  ekonomske politike države ter se pogovarjali o prihodnjem sodelovanju med Republiko Slovenijo in obema institucijama. Predvideni so sestanki z direktorjem Evropskega oddelka MDS, Mateuszom Szczurekom, s predstavniki Oddelka za denarne in kapitalske trge MDS (MCM), s predstavniki Oddelka MDS za fiskalne zadeve (FAD) ter z izvršnim direktorjem konstituence v MDS Yiğitom Korkmazom Yaşarjem in izvršno direktorico konstituence v SSB Nathalie Francken.
Na sestanku z direktorjem Evropskega oddelka MDS Mateuszom Szczurekom bodo obravnavana makroekonomska gibanja in obeti za Slovenijo, aktualne razmere in razvoj v slovenskem bančnem in finančnem sektorju ter tekoča fiskalna gibanja v Sloveniji. S predstavniki Oddelka za denarne in kapitalske trge MDS (MCM) bo pozornost namenjena razmeram in razvoju v slovenskem bančnem in finančnem sektorju ter razvoju slovenskega kapitalskega trga in oceni oziroma pogledu MDS na njegov nadaljnji razvoj. Na sestanku s predstavniki Oddelka MDS za fiskalne zadeve (FAD) bodo obravnavana aktualna fiskalna gibanja v Sloveniji ter možnosti izvedbe analize stanja in prihodnjih gibanj na področju javnih financ v Sloveniji. Na sestanku z izvršnim direktorjem konstituence v MDS Yiğitom Korkmazom Yaşarjem in izvršno direktorico konstituence v SSB Nathalie Francken bodo obravnavani aktualna vprašanja v MDS in SSB ter tekoča vprašanja v okviru dela obeh konstituenc. 
Državni sekretar Peter Papež se bo s svojo delegacijo v okviru letnega zasedanja v pogovorih s predstavniki obeh institucij še posebej posvetil področju krepitve in nadaljnjega razvoja kapitalskega trga v Sloveniji. V okviru predvidenih bilateralnih srečanj s predstavniki Oddelka MDS za denarne in kapitalske trge (MCM), z direktorjem Evropskega oddelka MDS Mateuszom Szczurekom ter s predstavniki SSB bo izpostavil tudi vprašanje dolgoročnih virov financiranja, zlasti v povezavi z razvojem in delovanjem demografskega sklada ter njegovim potencialom za večjo vključenost v slovenski kapitalski trg. S tega področja se bo s svojo delegacijo srečal tudi s predstavniki specializiranih finančnih svetovalcev, z namenom krepitve in širitve kapitalskih trgov. Na področju bančništva bo s sogovorniki izmenjal poglede na stanje in razvoj slovenskega bančnega sistema, njegovo odpornost ter povezavo med bančnim financiranjem in razvojem kapitalskega trga. Sogovornikom bo predstavil trenutno stanje, ključne značilnosti in omejitve slovenskega kapitalskega trga ter dosedanje ukrepe za njegovo poglabljanje, povečanje likvidnosti in privabljanje širšega kroga domačih in tujih vlagateljev. Posebna pozornost bo namenjena izmenjavi strokovnih pogledov glede ukrepov, ki bi lahko prispevali k večji odprtosti slovenskega kapitalskega trga navzven, ter krepitvi čezmejnega sodelovanja in dostopa slovenskih podjetij do širših virov financiranja. V pogovorih bo državni sekretar skušal pridobiti tudi konkretne strokovne usmeritve glede nadaljnjega razvoja tržne infrastrukture, izboljšanja pogojev za kotacijo in investiranje ter možnosti za okrepitev sodelovanja z drugimi državami in relevantnimi mednarodnimi institucijami, s ciljem oblikovanja ukrepov, ki bi dolgoročno povečali globino, konkurenčnost in mednarodno prepoznavnost slovenskega kapitalskega trga.
[bookmark: _Hlk85803689]Člani delegacij Vlade Republike Slovenije in Banke Slovenije se bodo udeležili tudi sestankov držav članic, ki sodelujejo v okviru srednje in vzhodno evropske konstituence v MDS ter t. i. belgijske konstituence pri SSB. Člani obeh delegacij se bodo udeležili tudi tradicionalne zaprte razprave ministrov za finance in guvernerjev držav srednje, vzhodne in jugovzhodne Evrope o obetih in političnih izzivih v Evropi, ki jo bo vodil direktor evropskega oddelka MDS, slovenska delegacija pa se bo udeležila tudi ministrske okrogle mize o finančni podpori Ukrajini, ki jo bosta že desetič organizirala SSB in ukrajinska vlada. 
Ob robu letnega zasedanja bo potekalo tudi srečanje Mednarodnega združenja za razvoj (IDA), na katerem bodo udeleženci razpravljali o napredku izvajanja 21. polnitve IDA ter o novi 22. polnitvi združenja. 
URADNI ZASEDANJI ODBOROV
Guverner Banke Slovenije se bo udeležil zasedanja Mednarodnega denarnega in finančnega odbora (IMFC), ki bo razpravljal o aktualnih vprašanjih svetovnega gospodarstva ter vlogi MDS v mednarodnem monetarnem in finančnem sistemu. V ospredju bodo aktualne geopolitične in gospodarske razmere, povečana negotovost ter izzivi za svetovno gospodarsko in finančno stabilnost, predvsem v povezavi z globalnimi makroekonomskimi neravnovesji in podnebnimi tveganji. Obravnavana bo tudi posodobitev regulativnih in nadzornih okvirov ter spremljanje novih tveganj, zlasti tistih, povezanih z visokimi vrednotenji in zadolženostjo na področju umetne inteligence, razvojem naprednih modelov umetne inteligence ter širjenjem digitalnih financ, ter njihovih morebitnih učinkov na finančno stabilnost. Posebna pozornost bo namenjena podpori najbolj ranljivim državam, zagotavljanju ustreznih finančnih virov MDS ter krepitvi globalne finančne varnostne mreže. Pomemben del razprav bo namenjen zagotavljanju dolgoročne vzdržnosti Poverty Reduction and Growth Trust (v nadaljevanju: PRGT) in nadaljnji podpori državam z nizkimi dohodki, ki so zaradi ponavljajočih se šokov, omejenega fiskalnega prostora in povečanih potreb po zunanjem financiranju še posebej ranljive. Pri tem bo pomembno pravočasno zagotoviti potrebna zagotovila držav članic za povečanje subvencijskih virov PRGT in s tem omogočiti njegovo dolgoročno vzdržnost. Na področju kvot in upravljanja MDS bo pozornost namenjena nadaljnjemu delu v okviru 17. splošnega pregleda kvot. Po sprejetju Diriyah Guiding Principles na spomladanskem zasedanju 2026 ti predstavljajo podlago za nadaljnje razprave o reformi kvot in upravljanja MDS. Pri tem ostaja za EU pomembno ohranjanje močnega, na kvotah temelječega in ustrezno financiranega MDS ter iskanje rešitev, ki bodo upoštevale spreminjajoče se razmerje gospodarskih moči v svetovnem gospodarstvu, ob hkratnem varovanju deležev najrevnejših držav. Pomembna tema bo tudi globalna dolžniška ranljivost. Kljub napredku pri izvajanju Skupnega okvira G20 za obravnavo dolga ostajajo postopki prestrukturiranja dolga za številne države počasni in zahtevni. EU zato podpira nadaljnje izboljšanje predvidljivosti, pravočasnosti in učinkovitosti postopkov ter krepitev usklajevanja med vsemi deležniki. Poseben pomen se pripisuje tudi večji preglednosti in kakovosti podatkov o dolgu ter vključevanju zasebnega sektorja v prizadevanja za učinkovitejše reševanje dolžniških ranljivosti. Za države, ki imajo vzdržen dolg, vendar se soočajo s kratkoročnimi likvidnostnimi pritiski, je pomembno tudi nadaljnje izvajanje skupnega pristopa MDS in SSB. Evropska unija in njene države članice poudarjajo pomen učinkovitega multilateralnega sodelovanja ter konstruktivnega in uravnoteženega pristopa k obravnavi globalnih gospodarskih in finančnih izzivov.
Pomembno bo tudi zasedanje Razvojnega odbora, ki se ga udeležujejo ministri za finance držav članic v funkciji guvernerjev v SSB. Tokratna razprava bo predstavljala nadaljevanje razprav s spomladanskega zasedanja o ustvarjanju delovnih mest ter se bo osredotočila na mobilizacijo zasebnega kapitala za spodbujanje naložb, gospodarske rasti in ustvarjanje delovnih mest v državah v razvoju. Ob omejenih javnih sredstvih, zmanjševanju razvojne pomoči in omejenih možnostih financiranja s strani multilateralnih razvojnih bank bo zato ključno povečati obseg zasebnih naložb. Pri tem ne gre za pomanjkanje globalnega kapitala, pač pa za ustvarjanje ustreznega razmerja med tveganjem in donosom, ki bi zasebne vlagatelje spodbudilo k večjemu vlaganju v države v razvoju. SSB se zato vse bolj usmerja od vloge klasičnega ponudnika financiranja k vlogi platforme za mobilizacijo in usmerjanje zasebnega kapitala v razvojne projekte. Med ključnimi ovirami za večje zasebne naložbe so regulativna in politična negotovost, valutno tveganje, pomanjkanje začetnega financiranja ter omejena ponudba projektov in naložbenih priložnosti, primernih za institucionalne vlagatelje. SSB želi ta tveganja zmanjševati z uporabo jamstev in drugih instrumentov za zmanjševanje tveganj, financiranjem v lokalni valuti ter z razvojem domačih kapitalskih trgov. Hkrati si prizadeva oblikovati večje in bolj standardizirane naložbene portfelje, ki bi omogočili širše vključevanje institucionalnih vlagateljev v financiranje razvojnih projektov. Poseben poudarek je namenjen mikro, malim in srednjim podjetjem, ki predstavljajo glavnino podjetij in pomemben delež zaposlenosti v državah v razvoju. SSB želi njihov dostop do financiranja izboljšati z digitalizacijo, učinkovitejšo uporabo podatkov, razvojem alternativnih virov financiranja, jamstvi in krepitvijo kapitalskih trgov. Poseben izziv ostajajo najrevnejše države ter države, prizadete zaradi konfliktov in krhkosti, kjer je za privabljanje zasebnega kapitala potrebno kombinirati javno podporo, zmanjševanje tveganj in razvoj ustreznih naložbenih priložnosti.
Predlog stališča Republike Slovenije: Slovenija podpira usmeritev Skupine Svetovne banke v mobilizacijo zasebnega kapitala za spodbujanje naložb, gospodarske rasti in ustvarjanje delovnih mest v državah v razvoju. Ob omejenih javnih sredstvih in razvojnih virih je za doseganje ciljev trajnostnega razvoja ključno učinkovitejše povezovanje javnih in zasebnih virov financiranja.
Slovenija podpira prizadevanja Skupine Svetovne banke za zmanjševanje tveganj, ki omejujejo zasebne naložbe, zlasti z uporabo jamstev, instrumentov za zmanjševanje tveganj, financiranja v lokalni valuti ter razvojem domačih kapitalskih trgov. Pomembna sta tudi ustvarjanje predvidljivega in spodbudnega poslovnega okolja ter izboljšanje dostopa do financiranja za mikro, mala in srednja podjetja.
Slovenija podpira usmerjanje zasebnega kapitala v najmanj razvite države ter države, prizadete zaradi konfliktov in krhkosti, kjer so za privabljanje zasebnih naložb potrebni prilagojeni pristopi in kombiniranje javnih in zasebnih virov.
DRUGI DVOSTRANSKI POGOVORI
Ob robu zasedanja se bo delegacija Republike Slovenije srečala tudi s predstavniki bank partneric primarnih vpisnic.

